Eurooppatie E30

E30 eli Eurooppatie 30 on noin 6000 kilometriä pitkä eurooppatie, joka johtaa Irlannin Corkista Venäjän Omskiin. E30 on yksi tärkeimmistä valtaväylistä Keski-Euroopan ja Venäjän välillä.

Reitti

Eurooppatien E30 reitti kulkee seuraavien valtioiden ja kaupunkien kautta:

Irlanti 

 N25: Cork - Waterford - Wexford - Rosslare satama

Lauttayhteys Irlannin Rosslaresta Ison-Britannian Fishguardiin ajetaan noin kahdesti päivässä ja lauttamatka kestää noin 3 tuntia.

Yhdistynyt kuningaskunta 

Yhdistyneessä kuningaskunnassa käytetään paikallista valtatiemerkintää, joten E30:ta ei ole merkitty erikseen eurooppatieksi. Eurooppatie 30 kulkee noudattaen valtateitä

 A40: Fishguard - Carmarthen
 A48: Carmarthen - 
  M4: Swansea - Cardiff - Newport - Bristol - Swindon - Reading - Slough
 M25: Slough - Brentwood
 A12: Brentwood - Chelmsford - Colchester - Ipswich
 A14: Ipswich - Felixstowe

Rahtiliikenteen lautat lähtevät Felixtowesta, mutta matkustajaliikenteen lautat kulkevat Harwichista kohti Alankomaiden Hoek van Hollandia.

Alankomaat 

 N211: Hoek van Holland - Haag
 A12: Haag - Gouda - Utrecht
 A28: Utrecht - Amersfoort
 A1: Amersfoort - Apeldoorn - Deventer - Hengelo
 A1/A35: Hengelo
 A1: Hengelo - Oldenzaal - de Lutte

Saksa 

Saksan läpi euroopatie E30 kulkee moottoritienä, jotka on numeroitu paikallisen valtatienumeroinnin mukaisesti: 
 A30: Osnabrück - Bad Oeynhausen
 A2: Bad Oeynhausen - Hannover - Braunschweig - Magdeburg - Potsdam
 A10: Potsdam - Berlin
 A12: Berlin - Frankfurt an der Oder

Puola 

Puolassa E30:n reitti seuraa lännestä saavuttaessa ensin valtatietä 2, sitten moottoritietä A2 ja myöhemmin jälleen valtatietä 2. Świebodzinin ja Łódźin välinen moottoritie A2 on osaksi maksullinen, eli matkan varrella on suoritettava tienkäyttömaksu. 

 Świecko
 Świebodzin
 Poznań
 Konin
 Łódź
 Łowicz
 Varsova
 Siedlce
 Biała Podlaska
 Terespol

Valko-Venäjä 

Puolan rajan jälkeen eurooppatie E30 jatkuu valkovenäläisenä moottori- ja valtatienä M1. Valtatie on nelikaistainen ja reitillä on muutamia tietullipisteitä, jossa ulkomaalaisessa rekisterissä olevilta ajoneuvoilta peritään tietulli. Valtatien varrelle osuvat: 

 Brest
 Kobryn
 Baranavitšy
 Minsk
 Barysau
 Orša

Venäjä ja Kazakstan 

Eurooppatie E30 saapuu lännestä, ohittaa Smolenskin pohjoispuolitse ja jatkaa Moskovaan saakka valtatienä/moottoritienä M1. Moskovasta reitti jatkuu kaakkoon M5-valtatietä Kolomnan ja Rjazanin suuntaan, ja sitten itään kohti Samaraa. Moskovasta lähtevä valtatie M5 tunnetaan myös nimellä Uralin valtatie. Samarasta tämä eurooppatie 30 jatkaa itäkoilliseen Ufan eteläpuolitse ja edelleen Tšeljabinskiin. Tšeljabinskin itäpuolella eurooppatie seuraa M51 valtatietä itään Kurganiin, Kazakstanin rajan yli Petropavliin ja edelleen takaisin Venäjän puolelle kohti Omskia. Tärkeimmät kaupungit reitin varrella ovat:    

 M1: Smolensk - Moskova
 M5: Moskova - Rjazan - Penza - Toljatti- Samara - Ufa - Tšeljabinsk
 M51: Tšeljabinsk - Kurgan - Petropavl, Kazakstan - Omsk

Lähteet

Aiheesta muualla 
 YK:n Euroopan talouskomission sopimus eurooppateistä 2008 (pdf) 

30
Irlannin liikenne
Yhdistyneen kuningaskunnan tiet
Alankomaiden_liikenne
Saksan tiet
Puolan liikenne
Valko-Venäjän tiet
Venäjän_valtatiet
Kazakstanin liikenne